cyanic-selkie/wikianc huggingface dataset:
बीकानेर किला
किले का प्रवेश द्वार 'कर्णपोल' है। इसके आगे के दरवाजों में एक सूरज पोल है, जिसके दोनों पार्श्वो पर विशालकाय हाथी पर बैठी हुई दो मूर्तियां हैं, जो प्रसिद्ध वीर जयमल मेड़तिया (राठौड़) और पत्ता चूंड़ावत (सीसोदिया) की (जो चितौड़गढ़ में बादशाह अकबर के मुकाबले में वीरतापूर्वक लड़कर मारे गए थे) बतलाई जाती हैं। आगे बहुत बड़ा चौक है, जिसमें एक तरफ पंक्ति बद्ध मरदाने और जनाने महल हैं। ये महल बड़े भव्य एवं सुंदर बने हुए हैं। इन महलों के भीतर कई जगह कांच की पच्चीकारी और सुनहरी कलम आदि का बहुत सुन्दर काम है, जो भारतीय कला का उत्तम नमूना है। इन राजमहलो की दीवारों पर रंगीन पलस्तर किया हुआ है, जिससे उनका सौंदर्य बढ़ गया है। राजमहलों के निर्माण में बहुधा अब तक के प्राय: सभी महाराजाओं का हाथ रहा है। पहले के राजाओं के बनवाए हुए स्थानों में महाराजा रायसिंह का चौबारा, महाराजा गजसिंह का फूलमहल, चन्द्रमहल, गजमंदिर तथा कचहरी, महाराजा सूरतसिंह का अनुपमहल, महाराजा सरदार सिंह का बनवाया हुआ रत्नमंदिर और महाराजा डूंगर सिंह का छत्रमहल, चीनी बुर्ज, गनपत निवास, लाल निवास, सरदार निवास, गंगा निवास, सोहन भुर्ज (बुर्ज), सुनहरी भुर्ज (बुर्ज) तथा कोढ़ी शक्त निवास है। बाद के राजाओं ने भी समय समय पर नवीन भवन बनवाकर उनकी शोभा बढ़ा दी है। इन महलों में दलेल निवास और गंगा निवास नामक विशाल कक्ष मुख्य है। गंगा निवास में लाल रंग के खुदाई के काम हुए पत्थर लगे हैं। छत की लकड़ी पर भी खुदाई का काम है। इसका फर्श संगमरमर का बना है। किले के भीतर फारसी, संस्कृत, प्राकृत और राजस्थानी भाषा की हस्तलिखित पुस्तकों का एक बड़ा पुस्तकालय है। इस पुस्तकालय में संस्कृत पुस्तकों का बड़ा भारी संग्रह है, जिनमें से कई तो ऐसी हैं जो अन्यत्र नहीं हीं मिल सकतीं। मेवाड़ के महाराजा कुंभा (कुंभकर्ण) के संगीत ग्रन्थ का पूरा संग्रह भारत वर्ष के केवल इसी पुस्तकालय में है। किले के भीतर का शस्रागार भी देखने योग्य है। इसमें प्राचीन अस्र-शस्रों का अच्छा संग्रह है। वहीं एक कमरे में कई पीतल की मूर्तियां रक्खी हुई हैं, जो तैंतीस करोड़ देवता के नाम से पूजी जाती हैं। ये मूर्तियां महाराजा अनूपसिंह ने दक्षिण में रहते समय मुसलमानों के हाथ से बचाकर यहां पहुँचाई थी।
किले के एक हिस्से में बीकानेर राज्य के उत्तरी भाग के रंगमहल, बड़ोपल आदि गांवों से प्राप्त पकी हुई मिट्टी की बनी बहुत प्राचीन वस्तुओं का बड़ा संग्रह है, जिसका श्रेय डाँ० टैसिटोरी को है। इस सामग्री को दो भागों में विभाजित किया जा सकता है:-
किले के भीतर एक घंटा घर, दो बगीचे और चार कुएँ हैं, जो प्राय: ३६० फुट गहरे हैं। इनमें एक का जल बीकानेर में सर्वोत्कृष्ट माना जाता है। किले के कर्ण पोल के सामने सूरसागर के निकट विशाल और मनोहर गंगानिवास पब्लिक उद्यान है। इस उद्यान का उद्घाटन तात्कालीन वायसराय लार्ड हार्किंडग के हाथ से १९१५ ई० के नबंबर माह में हुआ। इसके प्रधान प्रवेश द्वार का नाम क्वीन एम्प्रेस मेरी गेट है। किले के सामने के एक किनारे पर महाराजा डूंगर सिंह की संगमरमर की मूर्ति लगी है, जिसके ऊपर संगमरमर का शिखर बना हुआ है। इसी उद्यान में एक तरफ एजर्टन ट्ैंक बना है जिसके निकट ही इस दौर के महाराजा साहब की अश्वारुढ़ कांसे की प्रतिमा भी लगी है।
कोडकरा
कोडकरा (Kodakara) भारत के केरल राज्य के त्रिस्सूर ज़िले में स्थित एक नगर है।
स्नेहकता
स्नेहकता किसी स्नेहक के घर्षण में कमी का मापन है। स्नेहकता के अध्ययन और प्रक्रिया को ट्राइबोलॉजी में किया जाता है।
स्नेहकता का मापन
किसी पदार्थ की स्नेहकता का मापन सीधे ही नहीं किया जा सकता, अतः परिक्षण स्नेहक निष्पादन की मात्रा ज्ञात करने के लिए किये जाते हैं। यह इस प्रकार ज्ञात किया जाता है कि किन्हीं घर्षण कर रही दो वस्तुओं के मध्य स्नेहक का प्रयोग करने पर किसी दिये गए समय में घर्षण के मान में कितना परिवर्तन हुआ। इसमें अन्य घटक जैसे घर्षण क्षेत्रफल, ताप व दाब का उल्लेख किया जाता है।
शिक्षा-स्नातक
शिक्षा-स्नातक (Bachelor of Education (B.Ed)) एक पूर्वस्नातक व्यावसायिक उपाधि (डिग्री) है। इसमें students को school में Teacher ke रूप में शिक्षण कार्य करने हेतु तैयार किया जाता है। यह निष्णात उपाधि (मास्टर्स डिग्री) के समतुल्य मानी जाती है।
बुढ़ान सिंह पार्क, दिल्ली
दिल्ली का एक आवासीय क्षेत्र है।
बुद्ध नगर, दिल्ली
दिल्ली का एक आवासीय क्षेत्र है।
सलमाबाद् (कर्नूलु)
सलमाबाद् (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
ओखलगांव, डीडीहाट तहसील
ओखलगांव, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
सखन सोभापुर मुन्जनता,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
बैजू बावरा
बैजू बावरा (1542-1613) भारत के ध्रुपदगायक थे। उनको बैजनाथ प्रसाद और बैजनाथ मिश्र के नाम से भी जाना जाता है। वे ग्वालियर के राजा मानसिंह के दरबार के गायक थे और अकबर के दरबार के महान गायक तानसेन के समकालीन थे। उनके जीवन के बारे में बहुत सी किंवदन्तियाँ हैं जिनकी ऐतिहासिक रूप से पुष्टि नहीं की जा सकती है।
प्रारंभिक जीवन
16 वीं शताब्दी के महान गायक संगीतज्ञ तानसेन के गुरुभाई पंडित बैजनाथ का जन्म चंदेरी में सन् 1542 में शरद पूर्णिमा की रात एक ब्राह्मण परिवार में हुआ। पंडित बैजनाथ की बाल्यकाल से ही गायन एवं संगीत में काफ़ी रुचि थी। उनके गले की मधुरता और गायन की चतुराई प्रभावशाली थी। पंडित बैजनाथ को बचपन में लोग प्यार से 'बैजू' कहकर पुकारते थे। बैजू की उम्र के साथ-साथ उनके गायन और संगीत में भी बढ़ोतरी होती गई। जब बैजू युवा हुए तो नगर की कलावती नामक युवती से उनका प्रेम प्रसंग हुआ। कलावती बैजू की प्रेयसी के साथ-साथ प्रेरणास्रोत भी रही। संगीत और गायन के साथ-साथ बैजू अपनी प्रेयसी के प्यार में पागल हो गए। इसी से लोग उन्हें बैजू बावरा कहने लगे। बैजनाथ ने ध्रुपद शैली में गायन की दीक्षा उस समय के मशहूर गुरु हरिदास स्वामी से वृंदावन में ग्रहण की थी।
ग्वालियर में जय विलास महल में संरक्षित ऐतिहासिक पुस्तकों के अनुसार, बैजू राग दीपक गाकर तेल के दीप जला सकते थे, राग मेघ, मेघ मल्हार, या गौड़ मल्हार गाकर वर्षा करा सकते थे, राग बहार गाकर फूल खिला सकते थे और यहाँ तक कि राग मालकौंस गाकर पत्थर भी पिघला सकते थे।
संगीत प्रतियोगिता
सम्राट अकबर संगीत एवं कला का प्रेमी था। उसके दरबार में संगीतकारों और साहित्यकारों का तांता लगा रहता था। तानसेन अकबर के दरबार के नौ रत्नों में गिने जाते थे। अकबर ने अपने दरबार में एक संगीत प्रतियोगिता का आयोजन रखा। इस प्रतियोगिता की यह शर्त थी कि तानसेन से जो भी मुक़ाबला कर जीतेगा, वह अकबर के दरबार का संगीतकार बना दिया जायेगा तथा हारे हुए प्रतियोगी को मृत्युदण्ड दिया जाएगा। कोई भी संगीतकार इस शर्त के कारण सामने नहीं आया परंतु बैजू बावरा ने यह बीड़ा उठाया तथा अपने गुरु हरिदास से आज्ञा प्राप्त कर संगीत प्रतियोगिता में भाग लिया। अंततः इस प्रतियोगिता में बैजू की हार हुई, किंतु बाद में अकबर ने प्रसन्न होकर बैजू को अपने दरबार में रखने का प्रस्ताव रखा। लेकिन अकबर के दरबार के इतिहासकार अबुल फ़ज़ल और औरंगज़ेब के दरबार के इतिहासकार फ़क़ीरुल्लाह के अनुसार बैजू ने तानसेन को प्रतियोगिता में हराया था और तानसेन ने बैजू के पैर छूकर अपने प्राणों की भीख मांगी थी। बैजू ने तानसेन को माफ़ कर दिया और ख़ुद ग्वालियर वापस चला गया।
कश्मीर प्रकरण
बैजू बावरा अकबर के दरबार में रहने के बजाय ग्वालियर आ गए, जहां उन्हें सूचना मिली कि उनके गुरु हरिदास समाधिस्थ होने वाले हैं। वे अपने गुरु के अंतिम दर्शनों के लिए वृन्दावन पहुंचे और उनके दर्शन करने के पश्चात विभिन्न प्रकार की आपदाओं का सामना करते हुए अपने जीवन के अंतिम पड़ाव में कश्मीर नरेश की राजधानी श्रीनगर पहुंचे। उस समय उनका शिष्य गोपाल नायक वहां दरबारी गायक था। फटेहाल बैजू ने अपने आने की सूचना गोपालदास तक पहुंचाने के लिए द्वारपाल से कहा, तो द्वारपाल ने दो टूक जवाब दिया कि उनके स्वामी का कोई गुरु नहीं है। यह सुनकर बैजू को काफ़ी आघात पहुंचा और वे श्रीनगर के एक मंदिर में पहुंचकर राग ध्रुपद का गायन करने लगे। बैजू के श्रेष्ठ गायन को सुनकर अपार भीड़ उमड़ने लगी। जब बैजू की ख़बर कश्मीर नरेश के पास पहुंची, तो वे स्वयं भी वहां आए तथा बैजू का स्वागत कर अपने दरबार में ले आए। कश्मीर नरेश ने गोपालदास को पुनः संगीत शिक्षा दिए जाने हेतु बैजू से निवेदन किया। राजा की आज्ञा से उन्होंने गोपाल को पुनः संगीत शिक्षा देकर निपुण किया।
एक अन्य दन्तकथा के अनुसार गोपाल नायक बैजू का प्रिय शिष्य था। वह अपनी पत्नी प्रभा के साथ बैजू को छोड़ जीविका के लिए कहीं और चला गया जिसके आघात से बैजू अपना आपा खो बैठा और उसका नाम बैजू बावरा पड़ गया। गोपाल नायक कश्मीर नरेश के दरबार में गायक नियुक्त हो गया और वहाँ उसने यह प्रचलित कर दिया कि वह स्व-शिक्षित है और उस पर किसी भी गुरु की कृपा नहीं है। यह सुन बैजू फटेहाल श्रीनगर पहुँचा और अपने गायन से सबको मंत्रमुग्ध कर दिया लेकिन गोपाल नायक ने अपने गुरु को पहचानने से मना कर दिया। आहत बैजू एक मंदिर में जाकर गाना गाने लगा और वहाँ भारी भीड़ उमड़ पड़ी और जब कश्मीर नरेश को इस बात की सूचना मिली तो कश्मीर नरेश ने बैजू को अपने दरबार में बुलवा भेजा और बैजू और गोपाल की संगीत प्रतियोगिता रखवा डाली। बैजू को पहले गाने का मौका मिला और गोपाल को उसका उत्तर देना था। बैजू ने राग भीमपलासी गाया जिसके कारण पत्थर पिघलने लगे। गोपाल ने उत्तर में गाया लेकिन जीत न पाया। प्रतियोगिता की शर्त के अनुसार हारने वाले को मृत्युदण्ड दिया जाना था लेकिन बैजू बावरा ने राजा से अनुरोध कर गोपाल को मृत्युदण्ड से बचा लिया। लेकिन अपनी मूर्खता के कारण गोपाल को अपनी जान से हाथ गँवाना पड़ा। उसका अन्तिम संसकार सतलज के किनारे उसकी पुत्री मीरा ने किया। ऐसा कहा जाता है कि दाह संस्कार के बाद जब गोपाल की हड्डियों को नदी में फेंका गया तो वह डूब गयीं। दन्तकथा के अनुसार गोपाल की विधवा प्रभा ने जब बैजू से उन हड्डियों को लाने का अनुरोध किया तो बैजू ने गोपाल की पुत्री मीरा को राग मल्हार का एक नया संस्करण सिखाया जिसको एक सप्ताह तक सीखने के बाद जब मीरा ने सतलज के किनारे भीड़ के सामने जब गाया तो गोपाल की हड्डियाँ नदी के किनारे आ लगीं। उस समय के बाद से उस राग को मीरा की मल्हार का नाम दिया गया। इस प्रकरण के पश्चात् उदास बैजू चंदेरी वापस चला आया।
देहान्त
बैजू का 71 वर्ष की आयु में मियादी बुख़ार के कारण चंदेरी में सन् 1613 ई. में वसन्त पंचमी के दिन देहान्त हो गया।
प्रतिरक्षण
चिकित्सा विज्ञान के सन्दर्भ में प्रतिरक्षण (Immunization या immunisation) वह प्रक्रिया है जिसके द्वारा किसी व्यक्ति की प्रतिरक्षा प्रणाली को किसी रोगकारक ( immunogen) के विरुद्ध सशक्त बनाया जाता है।
प्रतिरक्षण का सिद्धान्त यह है कि जब किन्हीं वाह्य अणुओं को शरीर में प्रविष्ट कराया जाता है तो शरीर का प्रतिरक्षा प्रणाली इससे लड़ना शुरू कर देती है और इसे परास्त कर देती है। इतना ही नहीं, प्रतिरक्षा प्रणाली की स्मृति में यह बात अंकित हो जाती है जिससे भविष्य मे यद वही वाह्य अणु प्रविष्ट होते हुए पाए जाते हैं तो प्रतिरक्षा प्रणाली तेजी से उन पर विजय प्राप्त करती है। अर्थात किसी भी जन्तु को यदि नियन्त्रित रूप में किसी वाह्य रोगकारक से आक्रमित कराया जाय तो उस जन्तु का शरीर उस रोगकारक से भविष्य में कभी भी रक्षा करने की शक्ति प्राप्त कर लेता है।
मलावियाई क्वाचा
क्वाचा (ISO 4217: MWK) सन् १९७१ से मलावी की मुद्रा है। यह १०० तंबाला से समविभाजित है।
नामोत्पत्ति
क्वाचा नाम उषाकाल के लिए प्रयुक्त न्यांजा और बेम्बा शब्द से लिया गया है। जबकि तंबाला शब्द का न्यांजा में अर्थ मुर्गा होता है। मुर्गा एक तंबाला सिक्के में नजर आता है।
इतिहास
क्वाचा ने १९७१ में २ क्वाचा = १ पाउंड (१ क्वाचा = १० शिलिंग) की दर पर पाउंड का स्थान लिया।
सिक्के
सिक्के १९७१ में १, २, ५, १० और २० तंबाला मूल्यवर्ग में जारी किए गए। १ और २ तंबाला कांसे के बने हुए थे, वहीं अन्य तांबा-जस्ता के बने हुए थे। १९८६ में ताबा-जस्ता के ५० तंबाला और जस्ता-पीतल १ क्वाचा सिक्के जोड़े गए। द्विधातुई ५ और १० क्वाचा के सिक्के जनवरी २००७ में जारी किए गए। ये सभी वर्तमान में प्रचलन में हैं।
बैंकनोट
१९७१ में ५० तंबाला, १, २ और १० क्वाचा के बैंकनोट जारी किए गए। १९७३ में ५ क्वाचा नोट जारी किए गए, जब २ क्वाचा नोट को बंद कर दिया गया। १९८३ में २० क्वाचा नोट जारी किए गए। १९८६ में ५० तंबाला नोट आखिरी बार जारी किए गए, जबकि १ क्वाचा आखिरी बार १९८८ में छापे गए। १९९३ में ५० क्वाचा नोट जारी किए गए, जिसके बाद १९९३ में १०० क्वाचा, १९९५ में २०० क्वाचा और २००१ में ५०० क्वाचा के नोट जारी किए गए।
उटंगी-मवालस्यू-२, चौबटाखाल तहसील
उटंगी-मवालस्यू-२, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
चक, बहराइच
चक (अंग्रेज़ी Chak) (उर्दू چک) एक गाँव है जो भारत देश के राज्य उत्तर प्रदेश के जिला बहराइच में पड़ता है। यह गांव महसी तहसील के अन्तर्गत आता है तजवापुर इस गांव का ब्लाक है और थाना बौंडी है। रामगढ़ी इस गांव की ग्राम पंचायत है। इस गाँव से 2 किलोमीटर की दूरी पर खैरा बाज़ार पड़ता है। चक गाँव के लोग वहीं से घर की जरूरतों का सामान लेकर आते हैं। चक गाँव के पूरब दिशा में एक बड़ी बाजार फखरपुर और दक्षिण दिशा में जैतापुर बाजार है।
नाम की उत्पत्ति
चक नाम की उत्पत्ति अवधी भाषा से हुई है उत्तर प्रदेश में खेतों को चक भी कहते हैं। कुछ पुराने लोगों से सुना गया है कि चक गाँव की जगह पर पहले एक घना जंगल था। उसी जंंगल के पास ही कुछ मुस्लिम रहते थे जैसे भागू अंसारी और उनके लड़के सलाबत अंसारी और एक ठाकुर साहब का घर था। लेकिन उस गाँव का कोई  नाम नहीं था। जब उस गांव में चंदा अंसारी और उनके भाई करिया अंसारी आए जो लखनऊ जिला के काकोरी, गाँव से आये हुए थे। तो वह ठाकुर साहब बोले की चंदा भाई आप मेरे इस चक (खेत) में अपना घर बना लो चंदा अंसारी ने उसी चक में घर बना लिया तभी से उस गाँव का नाम चक पड़ गया।
इतिहास
चक गाँव का इतिहास काफी पुराना है, इस गाँव का इतिहास गाँव बनने के समय से शुरू होता है, गांव के पुराने लोग से गांव के इतिहास के बारे में जानकारी प्राप्त होती रही है, जैसा कि गांव के पुराने लोगों का कहना है कि यहां पर गाँव बनने से पूर्व यहां पर एक घना जंगल हुआ करता था, यह बात लगभग 200 साल पुरानी है जब इस गाँव का उदय हुआ, इस गाँव के सबसे पहले दो या अधिक घर थे जिसमें एक घर ठाकुर साहेब का था और दूसरा घर सलाबत अंसारी का था जोकि जंगल के किनारे पर स्थित था, उस समय गांव का कोई अधिकारिक नाम नहीं था, जब इस गाँव में चंदा अंसारी और उनके भाई करिया अंसारी का आगमन हुआ जोकि लखनऊ के करीब ककोरी गाँव से आए हुए थे, तो वह ठाकुर साहेब ने चंदा अंसारी से कहा कि चंदा भाई आप हमारे इस चक में अपना घर बना लो, चक यानी मेरे खेत में, तो चंदा अंसारी ने ठाकुर साहब के चक में अपना घर बना लिया, तभी से इस गाँव अधिकारिक नाम चक हो गया, इसके बाद और भी अलग अलग जगहों से लोग आते गये और आज एक बड़ा से गांव बन गया है, भारत की आज़ादी से पहले यह गाँव रेहुवा स्टेट का हिस्सा था, जोकि ब्रिटिश शासन के दौरान एक छोटी सी आज़ाद रियासत थी जिसका मुख्यालय बेड़नापुर में सरयू नदी के किनारे स्थित था, रेहुवा रियासत का वह क़िला आज भी मौजूद है। चंदा अंसारी के पोते हफीजुर्रहमान अंसारी बताते हैं कि जब गांधी जी ने भारत छोड़ो आंदोलन की शुरूआत की थी तब चक गाँव के बहुत सारे नवजवानों ने आन्दोलन में बढ़चढ़कर हिस्सा लिया था, हफीजुर्रहमान अंसारी और रवन्नक सलमानी मुख्य थे, इसके अलावा जमीलुर्रहमान अंसारी जो बाद में अपनी ससुराल सीतापुर जिले के करसा गाँव में बस गए थे, और हबीबुर्रहमान अंसारी ने भी मुख्य भूमिका निभाई थी, जिस समय भारत को आज़ादी मिली थी उस वक्त गाँव के लोग बहुत खुश थे, जब देश आजाद हो गया भारत की सारी रियासतें खत्म हो गई और लोकतंत्र देश में आ गया, तब गांव के कुछ लोगों ने अपना व्यापार चालू किया, कुछ लोग गाँव छोड़कर शहर में कमाई करने के लिये चले गए और कुछ घर पर ही खेती मजदूरी करने लगे, हबीबुर्रहमान अंसारी ने लकड़ी की ठेकेदारी का काम शुरू किया था, उस समय उन्होंने बहुत पैसा कमाया 1980 से 90 के दसक में चक गाँव के लोग पैसा ज्यादा होने के कारण हबीबुर्रहमान अंसारी को महाजन कह कर बुलाते थे, महाजन यानी जिसके पास पैसा ज्यादा हो मालदार हो, फिर धीरे धीरे कुछ लोग लखनऊ कानपुर, दिल्ली, मुम्बई, कोलकाता और हैदराबाद की ओर चले गए वहां पर उन लोगों ने बहुत अच्छी कमाई की और कुछ लोगों ने तो अपना खुदका घर बना कर वहीं के हो गये।
काम-धंधा
इस गांव के लोग मुख्य रूप से किसान हैं। कृषि का कार्य करते हैं। खेतीबाड़ी और कुछ लोग गाँँव से बाहर दिल्ली, मुम्बई, लखनऊ, बंगलौर, हैदराबाद, पुणे, चण्डीगढ़, और भी भारत के कई शहरों में काम करते हैं। और कुछ लोग भारत से बाहर विदेश में रहते हैं जैसे कि सउदी अरब, कुवैत, संयुक्त अरब अमीरात, क़तर, ओमान, आदि देशों में काम करते हैं।
कृषि
गाँव की मुख्य फसलों में गन्ना, धान गेहूँ और मकई, ज्वार, जई, और बजड़ी है। और भी कई तरह की फसलें उगाई जाती हैं जैसे कि तिलहन (सरसों) उरद दाल अरहर दाल मूंग दाल बक्कल और चना आदि उगाया जाता है। गाँव में यह सब सब्जियां उगाई जाती हैं जैसे कि आलू, कद्दू, लौकी, पालक, मटर, भिंडी, तोरई, गाजर, मूली, शलजम, फूल गोभी, पत्ता गोभी, टमाटर, परवल, कुंदरू, चिचिड़ा, अरवी, बैंगन, करेला, कटहल, खीरा, और ककड़ी आदि उगाते हैं। चक गाँव में बहुत से किस्म के फल पाये जाते हैं जैसे कि आम अमरूद, पपीता, शरीफा, केला, जामुन, गूलर, बड़हल, बेर, शहतूत, महुआ, अमबार, आमला, करौंदा और इमली आदि के पेेड़ पाये जाते हैं। गाँव में मसालों की खेती की जाती है जैसे कि हल्दी, धनिया, मिर्च, लहसुन, प्याज, अदरक, सौंफ, जीरा, कलौंजी, अजवायन और मेथी आदि मसालों को उगाया जाता हैं। साग का क्या पूंछना साग तो आपको साल में 12 महीने मिल जाएगा इस गाँव में तरह-तरह का साग लगाया जाता है जैसे कि चौलाई, मरसा, बथुआ, करमुआ, सोया, और मेथी आदि साग उगाते हैं। यहां का मुख्य साग सरसों है जो ठंडी के मौसम में होता है। सरसों की और भी बहुत सारी किस्में होती हैं। जैसा कि लाही, लाहा, और राई आदि।
सिंचाई के साधन
इस गाँव के पश्चिम में एक नहर है ज्यादा तर लोग इसी नहेर से सिंचाई करते हैं और कुछ लोग इस गांव के चारों तरफ तालाब हैं उस से सिंचाई करते हैं। और किसी - किसी के खेतों में बोरिंग है वह लोग उस से सिंचाई करते हैं
पेड़ पौधे
पेड़ों में सबसे यहां पर सबसे अधिक पोपलर और यूकेलिप्टस के पेड़ लगाये जाते हैं और भी बहुत से वृक्ष होते हैं जैसे बबूल (कीकर) शीशम सेमल, नीम महुुआ सागौन, लसोर, नहसूत, शहतूत कटगूल्लर, सिहोर, पकड़िया, पीपल बेर बेल, कन्डैल, अढ़वल शहीजन कदम, रबर प्लान्ट शीबबूल, बांस, गुलमोहर और बकैना, के पेड़ होते हैं।
पालतूपशु
पालतू पशुओं में गाय, भैंस, बकरी, बतख, मुर्गी, और बहुत से कुक्कुट पालन,(मुर्गी फार्म) मत्स्य पालन, (मछली पालन) भी हैं जानवरों की दवा के लिए यहां से 1.5 किलोमीटर नगदिलपुर चंगिया ग्राम में एक पशु अस्पताल हैं
चिकित्सा के साधन
चिकित्सा के क्षेत्र में यहां पर कोई भी अस्पताल मौजूद नहीं है। गाँव से 2 किलोमीटर की दूरी पर सरकारी प्राथमिक स्वास्थ सेवा केन्द्र खैरा बाज़ार में है। इसके अलावा एक और स्वास्थ्य सेवा केन्द्र है जो रामगढ़ी पंचायत के पाठक पट्टी गाँव में स्थित है। वहां से गांव के लोग दवा आदि लेते हैं, और चक गाँव से 22 किलोमीटर की दूरी पर बहराइच शहर हैै। वहां पर जिला अस्पताल हैै वहां से औषधियां लेते हैं बहराइच शहर में और भी कई बड़े -बड़े प्रााइवेट हॉस्पिटल हैं। गाांववासी वहां से भी दवाइयां लेते हैं।
कैसे पहूंचें
आप अगर यहां हवाई जहाज से जा रहे हैं तो यहां का नजदीकी एयरपोर्ट (हवाई अड्डा) यहां से 110 किलोमीटर लखनऊ में अमौसी अंतर्राष्ट्रीय विमानक्षेत्र है आप वहाँ से जा सकते हैं और रेलगाड़ी से जा रहे हैं तो यहां से 22 किलोमीटर की दूरी पर बहराइच रेलवे स्टेशन और 45 किलोमिटर नजदीकी रेलवे स्टेशन जरवल रोड है। आप सड़क द्वारा जा रहे हैं तो लखनऊ बहराइच राष्ट्रीय राजमार्ग से मरौचा मोड़ उतर कर टैक्सी पकड़ कर भोला बगिया उतर कर चक गाँव जा सकते हैं।
भूगोल
इसकी औसत ऊंचाई 126 मीटर (413 फीट) है।निर्देशांक 27.48056°N, 81.475°W है। अप्रैल से जुलाई तक गर्म ग्रीष्मकाल के साथ चक गांव में गर्म आर्द्र उपोष्णकटिबंधीय जलवायु होती है। बरसात का मौसम जुलाई से मध्य सितंबर तक होता है। दक्षिण-पश्चिम मानसूनी हवाओं से चक में औसत वर्षा होती है, और कभी-कभी जनवरी में ललाट वर्षा होती है।  सर्दियों में अधिकतम तापमान लगभग 25 डिग्री सेल्सियस (77 डिग्री फारेनहाइट) और न्यूनतम -1 से 7 डिग्री सेल्सियस (30 से 45 डिग्री फारेनहाइट)  लगभग होता है।  नवंबर के अंत से फरवरी के मध्य तक कोहरा काफी पड़ता है। मध्य दिसंबर से मध्य जनवरी में काफी ज्यादा पाला पड़ता है जिसकी वजह से ठंड ज्यादा होती है। ग्रीष्मकाल बेहद गर्म होता है, जिसमें तापमान 40 से 47 डिग्री सेल्सियस (104 से 117 डिग्री फारेनहाइट ) तक बढ़ जाता है,मई जून के महीने में गर्म लू और तेज हवाएं चलती हैं, कभी-कभी आंधी तूफ़ान भी आ जाते हैं। बर्षा औसत ऊंचाई 30 डिग्री सेल्सियस के उच्च स्तर पर होती है।  औसत वार्षिक वर्षा १,९०० सेंटीमीटर (७५० इंच) (लगभग) है।
रहन-शहन
इस गांव के पुरुष लोग कुर्ता पैजामा सलवार कमीज़, लुंगी और कुछ लोग पैंट शर्ट और टी-शर्ट पहनते हैं। और औरतें सलवार सूट पंजाबी सूट और साड़ी बुर्क़ा पहनती हैं।
भाषा
आधिकारिक भाषा हिन्दी है
बोलचाल की भाषा अवधी, उर्दू, और हिंदी हैै।
शिक्षा
शिक्षा के क्षेत्र में उस गाँव के अंदर एक अरबी मदरसा मदरसा इस्लामिया अरबिया अनवारुल उलूम चक और एक हिंदी स्कूल प्राथमिक विद्यालय चक है।
खेल
इस गाँव के मुख्य खेल क्रिकेट और कबड्डी हैं। और भी कई तरह के खेल खेले जाते हैं। जैसे कि कैरम, शतरंज, खो-खो, सुरबुघी (16 बीड्स) गिल्ली डंडा कँचे फुटबॉल, तैराकी, कुश्ती और पतंग उड़ाना आदि।
इबादत गाहें
इबादत गाहों में एक मस्जिद (जामा मस्जिद चक) है जहां पर  पाँच समय की नमाज़ पढ़ी जाती है। और गांव से पश्चिम की तरफ 500 मीटर की दूरी पर एक तारापुर गांव है वहां पर गाँव का ईदगाह है जहां पर लोग ईद (ईद उल-फ़ित्र) बकरीद (ईद-उल-अज़हा) और नमाज़ ए-जनाज़ा पढ़ते हैं। ईदगाह के पास ही कब्रिस्तान भी है।
श्री सिंहवासिनी दुर्गा मंदिर
देश के पांचवे कुंभ के रूप मे "राजिम-कुंभ" को देश के विशिष्ट साधु संतो ने अपनी मान्यता प्रदान की है। यह इस ऎतिहासिक नगरी राजिम का सौभाग्य है। नवापारा नगर मे मां दुर्गा के अनेक मंदिर है। जिनमे लटर्रापारा बजरंग चौक मे स्थित श्री सिंहवासिनी दुर्गा मंदिर उनमे से एक है। बताया जाता है कि लटर्रापारा मे 70-80 वर्ष पुराना श्री हनुमान मंदिर एक छोटे से चबुतरे मे स्थित था। सन 1962 से निरंतर लटर्रापारा मे कवांर नवरात्रि मे सार्वजनिक दुर्गोत्सव समिति का गठन कर मां दुर्गा का आदमकद आकर्षक प्रतिमा स्थापित की जाती है।
बेगमपुर, दिल्ली
दिल्ली का एक आवासीय क्षेत्र है।
बैयर्ड प्लेस, दिल्ली
दिल्ली का एक आवासीय क्षेत्र है।
राष्ट्रीय राजमार्ग २०८ए (भारत)
राष्ट्रीय राजमार्ग २०८ए (National Highway 208A) भारत का एक राष्ट्रीय राजमार्ग है। यह त्रिपुरा में कैलाशहर से असम में सबरूम तक जाता है। यह राष्ट्रीय राजमार्ग ८ का एक शाखा मार्ग है।
मार्ग
इस राजमार्ग पर आने वाले कुछ पड़ाव इस प्रकार हैं: कैलाशहर, धर्मनगर, कदमतला, प्रेमतला, कुर्ति, काठालतली, कुकीताल।
गदनपुर वक्त गाँव, कायमगंज (फर्रुखाबाद)
गदनपुर वक्त कायमगंज, फर्रुखाबाद, उत्तर प्रदेश स्थित एक गाँव है।
बाबरपुर विधानसभा निर्वाचन क्षेत्र, दिल्ली
विधायक
2013 के रूप में, इस क्षेत्र के विधायक नरेश गौड़ हैं।
टीवी ट्यूनर कार्ड
टीवी ट्यूनर कार्ड  एक कंप्यूटर घटक होता है, जिसकी मदद से कंप्यूटर के मॉनीटर की स्क्रीन पर टीवी के सिग्नल देखे जासकते हैं। अधिकांश टीवी ट्यूनर कार्डों पर वीडियो कैप्चर इकाई भी उपलब्ध होती है, जिसके द्वारा कंप्यूटर की हार्ड डिस्क पर टीवी के कार्यक्रम रिकॉर्ड भी किये जा सकते हैं। ये कार्ड कंप्यूटर के अंदर भी लगाये जा सकते हैं और बाहर स्थापित करने लायक रूप में भी उपलब्ध होते हैं। बाहर स्थापित करने वाले कार्डों में पावर सप्लाई अलग से लगानी होती है।
जितने लोग उतने प्रेम
व्यास सम्मान से सम्मानित लीलाधर जगुडी द्वारा लिखी गई एक पुस्तक है जिसके लिए वर्ष 2018 का 28 वा० व्यास सम्मान लीलाधर जी को दिया गया
इनकी एक और महत्वपूर्ण कृति - अनुभव के आकाश में चांद
संयुक्त राष्ट्र विकास कार्यक्रम
संयुक्त राष्ट्र विकास कार्यक्रम  (UNDP) एक संयुक्त राष्ट्र संघ का वैश्विक विकास कार्यक्रम है। यह गरीबी कम करने, आधारभूत ढाँचे के विकास और प्रजातांत्रिक को प्रोत्साहित करने का काम करता है संयुक्त राष्ट्र विकास कार्यक्रम संयुक्त राष्ट्र के वैश्विक विकास नेटवर्क है न्यूयॉर्क शहर में मुख्यालय, 'यूएनडीपी' परिवर्तन के लिए अधिवक्ताओं और लोगों को बेहतर जीवन बनाने में सहायता करने के लिए ज्ञान, अनुभव और संसाधनों को जोड़ता है।
ऎन्.हनुमापुरं (अनंतपुर)
ऎन्.हनुमापुरं (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
बैरम खान पार्क, दिल्ली
दिल्ली का एक आवासीय क्षेत्र है।
बृजपाल सिंह
बृजपाल सिंह,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के बदायूं जिले के 45 - उसहत विधान सभा निर्वाचन क्षेत्र से अ0 भा0 जनसंघ की ओर से चुनाव में भाग लिया।
सखन सूमापुरखालसा,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
बाहरी कड़ियाँ
उत्तर प्रदेश के जिले (नक्शा)
विकिरक
विकिरक या रेडियेटर (Radiators) एक माध्यम से दूसरे माध्यम में उष्मीय उर्जा का विनिमय करने वाली युक्ति है। इसकी सहायता से किसी चीज को गरम या ठण्डा किया जा सकता है। इनका उपयोग वाहनों, घरों, एवं विद्युतीय (एलेक्ट्रानिक) उपकरणों आदि के तापमान को सुरक्षित सीमा में बनाये रखने के लिये किया जाता है।
रोजी बिंदी
मारिया रोसारिया बिंदी, जिन्हें रोजी बिंदी (जन्म 12 फरवरी 1951), एक इतालवी राजनीतिज्ञ और एंटीमाफिया आयोग  की पूर्व अध्यक्ष हैं।
व्यवसाय
सिनालुंगा ( टस्कनी ) में जन्मी, उन्होंने राजनीति विज्ञान में स्नातक किया। उन्होंने सबसे लोकप्रिय इटालियन कैथोलिक लेय एसोसिएशन अज़ियोन कैटोलिका के उपाध्यक्ष का पद संभाला, 1984 से 1989 तक, वह जिस साल क्रिश्चियन डेमोक्रेसी (डीसी) पार्टी में शामिल हुईं।
डीसी पार्टी के विघटन के बाद, बिंदी इटालियन पीपुल्स पार्टी में शामिल हो गयी और रोमियो प्रोडी के नेतृत्व में व्यापक वामपंथी केंद्र गठबंधन, द ऑलिव ट्री में एक अग्रणी व्यक्ति बन गयी। 1996 के आम चुनाव में गठबंधन की जीत के बाद, उन्हें स्वास्थ्य मंत्री नामित किया गया, एक स्थिति जिसे उन्होंने मास्सिमो डी 'एलेमा के नेतृत्व वाली सरकारों में भी रखा।
स्वास्थ्य मंत्रालय में उनके कार्यकाल के दौरान, उनके परिपत्र "सर्कलेरे बिंदी डेल 2 डाइमेम्ब्रे 1996" के माध्यम से, इटली में मनोरोग रोगियों के इलाज के लिए इलेक्ट्रोसॉक थेरेपी शुरू की गई थी। इसे बाद में "सर्कोलारे बिंदी डेल 15 फरवरी 1999" द्वारा सही किया गया था, विशेष मामलों में ईसीटी के उपयोग को सीमित कर दिया गया था, लेकिन इसे संशोधित किए बिना।
2001 के आम चुनाव में वह तीसरी बार कॉर्टोना के कॉलेज में डेप्युटीज़ ऑफ़ डेमोक्रेसी का प्रतिनिधित्व करने वाले डेमडम फ़्रीडम - द डेज़ी में चुनी गईं। 2006 के इतालवी आम चुनाव में द यूनियन की जीत के बाद, वह 2008 तक उस पद पर सेवारत, परिवार कल्याण मंत्री बनीं।
बिंदी ने पार्टी के संस्थापक नेतृत्व चुनाव में डेमोक्रेटिक पार्टी के नेतृत्व के लिए प्रतिस्पर्धा की और 12.93% वोट प्राप्त किए। वह पार्टी के लिए काम करना जारी रखती है, जिससे डेमोक्रेट वास्तव में गुट बन जाता है।
भगवान नगर, दिल्ली
दिल्ली का एक आवासीय क्षेत्र है।
राष्ट्रीय पादप आनुवंशिक संसाधन ब्यूरो
भारत सरकार ने पादप आनुवंशिक संसाधनों के संकट से उबरने के लिए भारतीय कृषि अनुसंधान परिषद के अंतर्गत राष्ट्रीय पादप आनुवंशिक संसाधन ब्यूरो (National Beauro of Plant Genetic Resorces) की स्थापना अगस्त १९७६ में नई दिल्ली में की थी। पादप आनुवंशिक संसाधनों के विकास, खोज, सर्वेक्षण व संग्रहण ब्यूरो का प्रमुख उद्देश्य है। यह देश के वैज्ञानिकों से तालमेल रख कर देश के विभिन्न क्षेत्रों से पादप आनुवंशिक संसाधनों को एकत्र करता है।
संस्कृति यूनिवर्सिटी का राष्ट्रीय पादप आनुवंशिक संसाधन ब्यूरो से अनुबंध हुआ है I अब कृषि एवं बायोटेक्नोलाजी के छात्र-छात्राओं के सपनों को पंख लग जाएँगे I इसके 10 क्षेत्रीय कार्यालय हैं जो विभिन्न जलवायु क्षेत्रों में स्थित हैं। निम्नलिखित हैं_ 1. शिमला, 2.जोधपुर, 3.त्रिसूर, 4.अकोला, 5.शिलांग, 6.भोवाली, 7.कटक, 8.हैदराबाद, 9.रांची, 10.श्रीनगर।
सुरेश कान्त
जीवन परिचय
सुरेश कान्त का जन्म १६ जून, १९५६ को उत्तर प्रदेश के मुजफ्फरनगर जिले के करौदा-हाथी ग्राम में हुआ। अब यह गाँव शामली जिले के बाबरी थाने में पड़ता है। दिल्ली विश्वविद्यालय से प्रथम श्रेणी में बी.ए. ऑनर्स (हिन्दी) और एम॰ए॰ (हिन्दी) किया। फिर राजस्थान विश्वविद्यालय, जयपुर से पत्रकारिता में स्नातकोत्तर डिप्लोमा किया। राजस्थान विश्वविद्यालय से ही 'हिन्दी गद्य-लेखन में व्यंग्य और विचार' विषय पर पी.एच. डी. की। 'प्राचीन भारत में बैंकिंग का स्वरूप और शब्दावली' विषय पर शोध कर डी. लिट्. की उपाधि प्राप्त की।
सुरेश कांत भारतीय रिज़र्व बैंक, मुंबई में 20 वर्षों तक सहायक महाप्रबंधक (राजभाषा) रहे। भारतीय स्टेट बैंक, मुंबई में 10 वर्षों तक उप-महाप्रबंधक (राजभाषा) रहे। सेवानिवृत्ति के बाद कांत प्रसिद्ध प्रतियोगी-पत्रिका ‘कंपीटिशन सक्सेस रिव्यू’ (नई दिल्ली) के हिन्दी संस्करण के संपादक रहे। भारत के सबसे पुराने और बड़े प्रकाशन-संस्थान हिन्द पॉकेट बुक्स प्रा.लि., नई दिल्ली /नोएडा (जिसका बाद में पेंगुइन प्रकाशन में विलय हो गया) में प्रबंध संपादक रहे। सुरेश कांत पेंगुइन रैंडम हॉउस, इंडिया के संपादन- सलाहकार भी रह चुके हैं और आजकल स्वतंत्र लेखन में रत हैं।
कृतियाँ
सुरेश कांत 50 से अधिक पुस्तकों की रचना/संपादन कर चुके हैं। इसके अतिरिक्त विभिन्न पत्र-पत्रिकाओं में अब तक उनकी 500 से अधिक रचनाओं का प्रकाशन हो चुका है। वे एक चर्चित वक्ता हैं और विभिन्न बैंकों, कार्यालयों, प्रशिक्षण-संस्थानों, विश्वविद्यालयों आदि द्वारा आयोजित सम्मेलनों, संगोष्ठियों, कार्यशालाओं आदि में हिंदी भाषा और साहित्य, राजभाषा, बैंकिंग, वित्त और प्रबंधन पर सैकड़ों व्याख्यान दे चुके हैं।
उपन्यास :- धम्मं शरणम् (1989), युद्ध, जीनियस, नवाब साहब, कनीज।
व्यंग्य-उपन्यास:- 'ब' से बैंक (1980), जॉब बची सो (2019)
कहानी-संग्रह :- उत्तराधिकारी, गिद्ध, क्या आप एस.सी. दीक्षित को जानते हैं ?
नाटक :- रजिया, प्रतिशोध, विदेशी आया, बेचारा हिन्दुस्तान, कौन?
व्यंग्य-संग्रह : अफसर गए बिदेस, पड़ोसियों का दर्द, बलिहारी गुरु, देसी मैनेजमेंट, चुनाव मैदान में बन्दूकसिंह, अर्थसत्य, भाषण बाबू, मुल्ला तीन प्याजा, कुछ अलग (2018), बॉस, तुसी ग्रेट हो!(2018), लेखक की दाढ़ी में तिनका (2020)
बाल साहित्य : कुट्टी, रोटी कौन खाएगा, चलो चाँद पर घूमें, भैंस का अंडा, विश्वप्रसिद्ध बाल कहानियाँ (पाँच भाग)
आलोचना : हिन्दी गद्य लेखन में व्यंग्य और विचार (2004)
प्रबंधन : प्रबन्धन के गुरुमंत्र, कुशल प्रबंधन के सूत्र, सफल प्रबन्धन के गुर, आदर्श प्रबन्धन के सूक्त, उत्कृष्ट प्रबन्धन के रूप (पाँच बेस्टलसेलर पुस्तकों की सिरीज)
अन्य : बैंकों में हिंदी का प्रयोग, इन्साइक्लोपीडिक डिक्शनरी ऑफ बैंकिंग एंड फाइनेंशियल टर्म्स (2005)
कृति-विश्लेषण
'ब' से बैंक सुरेश कांत का पहला उपन्यास था जो 1978 में प्रसिद्ध हिन्दी पत्रिका 'धर्मयुग' में कई किस्तों में प्रकाशित हुआ था और खूब सराहा गया था। तब कांत की उम्र मात्र 22 वर्ष थी। यह समग्र उपन्यास के रूप में 1980 में पराग प्रकाशन से छपकर आया और 1990 में पुनः राजकमल प्रकाशन से प्रकाशित हुआ। हरिशंकर परसाई, शरद जोशी और रवीन्द्रनाथ त्यागी जैसे दिग्गज व्यंग्यकारों से प्रशंसित इस उपन्यास का सुरेश कांत पुनर्लेखन कर रहे हैं। बैंकिंग क्षेत्र की विसंगतियों की चीड़फाड़ करता यह लोकप्रिय उपन्यास शीघ्र ही एक नए कलेवर में पाठकों के समक्ष प्रस्तुत होगा।
वर्ष 2019 में प्रकाशित 'जॉब बची सो' कांत का दूसरा व्यंग्य-उपन्यास है जो कॉरपोरेट जगत में व्याप्त विसंगतियों को उजागर करता है।
कांत का प्रथम व्यंग्य-उपन्यास 1978 में और दूसरा 2019 में आया। तो इस बीच क्या हुआ?
इस बीच कांत के अनेक व्यंग्य-संकलन प्रकाशित हुए जिनमें 'अफसर गए बिदेस', 'पड़ोसियों का दर्द', 'बलिहारी गुरु', 'भाषण बाबू', 'अर्थसत्य', 'देसी मैनेजमेंट', 'चुनाव-मैदान में बंदूकसिंह', 'कुछ अलग', 'बॉस, तुसी ग्रेट हो!', 'मुल्ला तीन प्याजा' प्रमुख हैं।
कांत के नुक्कड़ व्यंग्य-नाटक 'विदेशी आया' और 'बेचारा हिन्दुस्तान' बहुमंचित रहे हैं।
वर्ष 2004 में राजकमल प्रकाशन से उनकी आलोचना कृति छपी-'हिन्दी गद्य लेखन में व्यंग्य और विचार'। यह आलोचना-ग्रंथ असल में एक ऐसी यात्रा है जिसकी राह में एक तरफ लुकाटी लिए मुस्कराते फक्कड़ मस्तमौला कबीर मिलते हैं तो दूसरी तरफ आधुनिक हिंदी गद्य के जनक और ‘जो घर जारै आपना...’ के अनुयायी ‘भारतेन्दु हरिश्चंद्र’ खड़े मिलते हैं, एक तरफ मारक व्यंग्य लिखने वाले ‘बालकृष्ण भट्ट’ मिलते हैं तो दूसरी ओर व्यंग्य के शिखर पुरुष 'हरिशंकर परसाई, एक तरफ लेखकीय ‘इंटेंसिटी’ को वरीयता देते व व्यंग्य की मानवीय पक्षधरता और रचनात्मक उर्जा लिए शरद जोशी मिलते हैं तो दूसरी तरफ अपने कालजयी ‘जो’ के साथ रवीन्द्रनाथ त्यागी मिलते हैं, एक तरफ रामायण के अंगद की तरह पाँव जमाए राग दरबारी के श्रीलाल शुक्ल मिलते हैं तो दूसरी तरफ संघर्षशील विषमताओं से निर्मित जनवादी राम को अपनी राम-कथा का विषयवस्तु बनाकर विवादों में छाने वाले तथा जीवन की विसंगतियों पर व्यंग्य करने वाले नरेंद्र कोहली भी खड़े मिलते हैं, एक तरफ पुरातन का नवीन व्यंग्य-गर्भ संस्करण प्रस्तुत करने वाले 'राधाकृष्ण' मिलते हैं तो दूसरी तरफ हिन्दी में हास्य-व्यंग्य के प्रथम डॉक्टर ‘डॉ. बरसानेलाल चतुर्वेदी’। हरि अनंत हरि कथा अनंता। मनोहर श्याम जोशी, श्री नारायण चतुर्वेदी, मुद्राराक्षस, इंद्रनाथ मदान, संसारचन्द्र, अमृत राय, शंकर पुणताम्बेकर, के.पी.सक्सेना, लतीफ़ घोंघी, ज्ञान चतुर्वेदी, प्रेम जनमेजय, हरि जोशी, हरीश नवल, सूर्यबाला, बालेन्दु शेखर तिवारी प्रभृति रचनाकारों से लेकर नए व्यंग्यकारों तक। ‘व्यंग्य की गीता’ है यह कृति।
सुरेश कांत ने अपने सम्पादकत्व में 2018 में हास्य-व्यंग्य की एक मासिक पत्रिका भी निकाली जिसका नाम था 'हैलो इंडिया'। इस पत्रिका में उनका निष्ठापूर्वक अमृत-मंथन झलका तो इसकी प्रत्येक पंक्ति ने उनकी संपादन दक्षता उद्घोषित की। पर दो अंकों (मार्च और अप्रैल 2018) के बाद ही यह बंद हो गया। अस्तु! हिन्दी पत्रिकाओं के असमय काल-कवलित हो जाने का भी अपना एक सुदीर्घ इतिहास है।
बकौल सुरेश कांत, 'मैंने व्यंग्यकार बनने के लिए व्यंग्य नहीं लिखे, बल्कि जो लिखा, उसने मुझे व्यंग्यकार बना दिया। जबकि आज लोग व्यंग्यकार बनने के लिए लिखते हैं, भले ही उनका लिखा उनके व्यंग्यकार होने की गवाही न दे।'
तो क्या सुरेश कांत सिर्फ व्यंग्य लिखते हैं? नहीं! नहीं!!
कांत जैसा बहुमखी प्रतिभा का धनी व्यक्ति किसी एक विधा के खूँटे से बंधकर रह जाए, यह तो हो ही नहीं सकता। कविता को छोड़कर कांत ने सभी विधाओं में अपनी कलम चलाई है। व्यंग्य विधा से इतर सुरेश कांत ने अनेक उपन्यास लिखे जिनमें 'धम्मं शरणम्', युद्ध, नवाब साहब, जीनियस, कनीज, फिरंगी' प्रमुख हैं। इनमें 'धम्मं शरणम्' (1989/पुरस्कृत) एक अद्वितीय कृति है जो धर्म और राजनीति के नापाक गठबंधन के चक्रव्यूह में जलते राष्ट्र और समाज की भयावह तस्वीर पेश करती है, अतीत के आईने में वर्तमान भी सजीव उठता है। इसे पढ़ते हुए आचार्य चतुरसेन सामने आ खड़े होते हैं और यह भरोसा ही नहीं होता कि 'ब से बैंक' वाले लेखक ने ही इसे भी लिखा है। पर भरोसा करना ही पड़ता है और लेखक की बहुमखी प्रतिभा, इतिहास को देखने की उसकी लोकोन्मुख दृष्टि, वर्तमान को रेखांकित करने की उसकी विशिष्ट कला और दृष्टि का लोहा मानना ही पड़ता है।
'कुट्टी', 'रोटी कौन खाएगा', 'चलो चाँद पर घूमें', 'भैंस का अंडा', विश्वप्रसिद्ध बाल कहानियाँ (पाँच भाग-संपादन) आदि रचनाओं के द्वारा सुरेश कांत ने बाल-साहित्य भंडार को भी समृद्ध किया है।
सुरेश कांत ने नाटक-विधा में भी सशक्त हस्तक्षेप किया है। रजिया, प्रतिशोध, गवाही, कौन ? आदि उनके प्रसिद्ध नाटक हैं। इनमें से कई बहुमंचित रहे हैं।
सुरेश कांत प्रबंधन के भी गुरु हैं। उनकी प्रबंधन पर पाँच किताबों की बेस्टलसेलर श्रृंखला है। ये हैं 'प्रबंधन के गुरुमंत्र, 'कुशल प्रबंधन के सूत्र', 'सफल प्रबंधन के गुर', 'उत्कृष्ट प्रबंधन के रूप', 'आदर्श प्रबंधन के सूक्त'। ये किताबें नब्बे के दशक में हिंदी के पहले व्यवसाय-दैनिक 'अमर उजाला कारोबार' के साप्ताहिक कॉलम 'मैनेजमेंटनामा' में कांत के वर्षों तक प्रकाशित होकर अत्यंत चर्चित हुए लेखों के संकलन हैं।
बैंकिंग और अर्थशास्त्र कांत के प्रिय विषय हैं। लम्बे अरसे तक इस क्षेत्र से जुड़ाव भी इसका एक प्रमुख कारण रहा होगा। 2005 में प्रकाशित 'इन्साइक्लोपीडिक डिक्शनरी ऑफ बैंकिंग एंड फाइनेंशियल टर्म्स' इसी रुचि की फलश्रुति है।इसके अतिरिक्त 'बैंकों में हिन्दी का प्रयोग' और 'प्राचीन भारत में बैंकिंग शब्दावली का स्वरूप' कांत के प्रकाशित शोध-ग्रंथ हैं।
धर्मयुग, साप्ताहिक हिंदुस्तान, सारिका, रविवार, दिनमान, पराग आदि प्रसिद्ध पत्रिकाओं में कांत ने नियमित लेखन किया। हिंदी के पहले बिजनेस-डेली ‘अमर उजाला कारोबार’ में कांत का प्रबंधन-कॉलम ‘मैनेजमेंटनामा’ और व्यंग्य-कॉलम ‘अर्थसत्य’ बहुचर्चित रहे हैं। इसके अतिरिक्त कांत कई समाचारपत्रों के दैनिक व्यंग्य-स्तंभों में लिखते रहे हैं/लिख रहे हैं। कादम्बिनी, वागर्थ, समकालीन साहित्य, इंडिया टुडे, आउटलुक, शुक्रवार, नवभारत टाइम्स, अमर उजाला, हिंदुस्तान, दैनिक भास्कर, दैनिक जागरण प्रभृति पत्रिकाओं एवं अखबारों में कांत के लेख समय-समय पर प्रकाशित होते रहे हैं।
साहित्यिक पत्रिकाओं के अलावा रिज़र्व बैंक के व्यावसायिक जर्नल ‘बैंकिंग चिंतन-अनुचिंतन’, इंडियन बैंक्स एसोसिएशन (आईबीए) के मासिक जर्नल ‘द इंडियन बैंकर’, आईसीएफएआई की मासिक पत्रिका ‘प्रोफेशनल बैंकर’ और व्यावसायिक दैनिक ‘बिजनेस लाइन’ में बैंकिंग, वित्त और प्रबंधन जैसे तकनीकी विषयों पर सुरेश कांत ने लेखन किया है।
सुरेश कांत की अनेक कृतियाँ साहित्य कला परिषद (दिल्ली), हिंदी अकादमी (दिल्ली), उ.प्र. हिंदी संस्थान (लखनऊ), गृह मंत्रालय, वित्त मंत्रालय/भारत सरकार आदि द्वारा पुरस्कृत हैं।
सुरेश कांत : एक अलग दृष्टिकोण
अब आप पूछेंगे कि सुरेश कांत माने क्या? हिन्दी के व्यंग्यकार? समकालीन उपन्यासकार/नाटककार? सुधी समालोचक? साहित्यकार? प्रखर संपादक? विभिन्न बैंकों, कार्यालयों, प्रशिक्षण-संस्थानों, विश्वविद्यालयों प्रभृति द्वारा आयोजित सम्मेलनों, संगोष्ठियों, कार्यशालाओं आदि में हिन्दी भाषा और साहित्य, राजभाषा, बैंकिंग, वित्त और प्रबंधन पर सैकड़ों व्याख्यान दे चुके चर्चित वक्ता ? बस! यही घिसा-पिटा औपचारिक परिचय हुआ परसाई, जोशी, त्यागी और शुक्ल के समकालीन रहे इस लेखक का? नहीं! नहीं!!
वह तो स्वर है 'विरोध' का, 'बोध' का। उसका मूल वह 'काली कामरी' है जिस पर जो भी रंग चढ़ाया जाए, वह उतरे या न उतरे, पर उसे देखा जा सकता है। वह अपने समय के रहस्य को गहरी संवेदना के साथ समझने वाले 'सृजक' हैं।
विसंगतियों का उद्घाटन करने वाले किसी थाने के 'मुखबिर' नहीं है कांत। वे तो भरी सभा में अचानक श्रोताओं के मध्य से उठ खड़े होने वाले 'मुखवीर' हैं।
ऐसा 'मुखवीर' ही तो परसाई-जोशी-त्यागी की व्यंग्यकार-त्रयी के चुक जाने की घोषणा किए जाने पर उसका प्रखर विरोध कर सकता है और उनके स्थान पर एक नई त्रयी में स्वयं के सम्मिलित किए जाने के प्रस्ताव को अस्वीकार भी कर सकता है। 'अस्वीकार का साहस' रखने वाले कटु आलोचना के शिकार होते आए हैं। तभी तो कांत के आलोचकों में वामपंथी भी हैं और दक्षिणपंथी भी।
कांत के 'भाषाबल' का एक मुख्य कारण उनका 'चरित्र बल' भी है। यह 'चरित्र बल' ऐसा है कि दूसरों के कान उमेठने के साथ ही वे अपना कान भी ऐंठने से नहीं चूकते।
यह 'चरित्र बल' ऐसा है कि कोई उनकी कितनी भी आलोचना करे, पर जब भी उसका लिखा कांत को पसंद आता है, वे मुक्त कंठ से उसकी भी प्रशंसा करते नजर आते हैं। यह गुण तो अब 'विरल' ही हो चुका है।
कांत की सतेज जीवंत उपस्थिति से व्यंग्य विधा समृद्ध हुई है। इस साहित्य-पुरुष के हमारे बीच होने का अर्थ ही है कि हमारा जातीय तेज, हमारा जीवन-विवेक और हमारा कलाबोध सुरक्षित है।
सम्मान एवं पुरस्कार
साहित्य कला परिषद् (दिल्ली), हिंदी अकादमी (दिल्ली), उ.प्र. हिंदी संस्थान (लखनऊ) के पुरस्कार, गृह मंत्रालय, भारत सरकार, वित्त मंत्रालय, भारत सरकार।
शवासन
शव का अर्थ होता है मृत अर्थात अपने शरीर को शव के समान बना लेने के कारण ही इस आसन को शवासन कहा जाता है। इस आसन का उपयोग प्रायः योगसत्र को समाप्त करने के लिए किया जाता है। यह एक शिथिल करने वाला आसन है और शरीर, मन और आत्मा को नवस्फूर्ति प्रदान करता है। ध्यान लगाने के लिए इसका सुझाव नहीं दिया जाता क्योंकि इससे नींद आ सकती है।
कितनी देर करें शवासन
योग की पाठशाला में आप १ या २ मिनट तक शवासन का अभ्यास कर सकते हैं। अलग से समय निकाल पाएँ तो २० से ३० मिनट तक शवासन का अभ्यास नियमित रूप से करना चाहिए। विशेषकर थक जाने के बाद या सोने से पहले।
लाभ
शवासन के निम्नलिखित लाभ हैं :-
बाहरी कड़ियाँ
Релаксационные асаны
मुसलमान
मुसलमान (अरबी:  مسلم، مسلمة फ़ारसी: مسلمان،, अंग्रेजी: Muslim) का मतलब वह व्यक्ति है जो इस्लाम में विश्वास रखता हो। ब्राह्मणों के ही वंशज मुसलमान है महर्षि पाराशर ऋषि एक ब्राह्मण थे उनकी धर्मपत्नी सत्यवती से जो पुत्र हुए वह मुसलमान बने हालाँकि मुसलमानों की आस्था के अनुसार इस्लाम ईश्वर का धर्म है और यह धर्म हज़रत मुहम्मद से पहले मौजूद था। जो लोग अल्लाह के धर्म का पालन करते रहे वह मुसलमान हैं। जैसे कुरान के अनुसार हज़रत इब्राहीम अलैहिस्सलाम भी मुसलमान थे। मगर आजकल मुसलमान का मतलब उसे लिया जाता है जो हज़रत मुहम्मद लाए हुए दीन का पालन करता हो और विश्वास रखता हो। मध्यकालीन मुस्लिम इतिहासकारों ने भारत को हिन्द अथवा हिन्दोस्ताँ कहा है।
इस्लाम धर्म के मुख्य विश्वासेँ
उपरोक्त बातों पर विश्वास करने को मुसलमान कहते हैं। उनके अलावा अन्य मतभेद फरोइई और राजनीतिक हैं।
यीशु
येशु या येशु मसीह प्रथम शताब्दी के यहूदी उपदेशक और धार्मिक नेता थे। वह विश्व के वृहत्तम धर्म ईसाई धर्म के केन्द्रीय व्यक्ति हैं। अधिकांश ईसाई मानते हैं कि वह पुत्र ईश्वर के अवतार है और इब्रानी बाइबल में प्रतीक्षित मसीहा की भविष्यवाणी की गई है।
प्राचीन काल के लगभग सभी आधुनिक विद्वान येशु के ऐतिहासिक अस्तित्व की सत्यता पर सहमत हैं। ऐतिहासिक येशु में अनुसन्धान ने गॉस्पलों की ऐतिहासिक विश्वसनीयता पर कुछ अनिश्चितता उत्पन्न की है और नए नियम में येशु को कितनी ध्यान से चित्रित किया गया है, ऐतिहासिक येशु को दर्शाता है, क्योंकि येशु के जीवन का एकमात्र विस्तृत अभिलेख गॉस्पेलों में निहित है। येशु एक गालीलियन यहूदी था जिनका शिश्नाग्र चर्मछेदन हुआ था, योह्या द्वारा बपतिस्मा लिया गया था, और अपनी स्वयं की परिचर्या शुरू की थी। उनकी शिक्षाओं को शुरू में मौखिक प्रसारण द्वारा संरक्षित किया गया था और उन्हें अक्सर "रब्बी" कहा जाता था। येशु ने साथी यहूदियों के साथ इस बात पर बहस की कि कैसे परमेश्वर का सर्वोत्तम अनुसरण किया जाए, चंगाई में लगे हुए, दृष्टान्तों में सिखाया गया और अनुयायियों को इकट्ठा किया। उन्हें यहूदी अधिकारियों द्वारा गिरफ्तार किया गया और उन पर मुकदमा चलाया गया, रोमन सरकार को सौंप दिया गया, और यरूशलेम के रोमन प्रीफेक्ट पोन्तियोस पिलातुस के आदेश पर क्रूस पर चढ़ाया गया। उनकी मृत्यु के बाद, उनके अनुयायियों का मानना था कि वह मृतकों में से जी उठे, और उन्होंने जो समुदाय बनाया वह अंततः प्रारंभिक ईसाई चर्च बन गया।
येशु अन्य धर्मों में भी पूजनीय हैं। इस्लाम में, येशु (अक्सर उनके क़ुरानीय नाम ईसा द्वारा जाने जाते हैं)   को ईश्वर और मसीहा का अन्तिम पैगंबर माना जाता है। मुसलमानों का मानना ​​​​है कि येशु का जन्म कुंवारी मरियम (इस्लाम में सम्मानित एक अन्य व्यक्ति) से हुआ था, लेकिन वह न तो ईश्वर थे और न ही ईश्वर का पुत्र थे; क़ुरान कहता है कि येशु ने कभी भी दिव्य होने का दावा नहीं किया। अधिकांश मुस्लिम यह नहीं मानते कि उन्हें मार दिया गया या उन्हें सूली पर चढ़ा दिया गया, लेकिन यह कि ईश्वर ने उन्हें जीवित रहते हुए स्वर्ग लोक में आरोहित किया। इसके विपरीत, यहूदी धर्म इस विश्वास को खारिज करता है कि येशु प्रतीक्षित मसीहा थे, यह तर्क देते हुए कि उन्होंने मसीहा की भविष्यवाणियों को पूरा नहीं किया, और न ही दिव्य थे और न ही पुनर्जीवित हुए।
जन्म और बचपन
बाइबिल के अनुसार ईसा की माता मरियम गलीलिया प्रांत के नाज़रेथ गाँव की रहने वाली थीं। उनकी सगाई दाऊद के राजवंशी यूसुफ नामक बढ़ई से हुई थी। विवाह के पहले ही वह कुँवारी रहते हुए ही ईश्वरीय प्रभाव से गर्भवती हो गईं। ईश्वर की ओर से संकेत पाकर यूसुफ ने उन्हें पत्नीस्वरूप ग्रहण किया। इस प्रकार जनता ईसा की अलौकिक उत्पत्ति से अनभिज्ञ रही। विवाह संपन्न होने के बाद यूसुफ गलीलिया छोड़कर यहूदिया प्रांत के बेथलेहेम नामक नगरी में जाकर रहने लगे, वहाँ ईसा का जन्म हुआ। शिशु को राजा हेरोद के अत्याचार से बचाने के लिए यूसुफ मिस्र भाग गए। हेरोद 4 ई.पू. में चल बसे अत: ईसा का जन्म संभवत: 4 ई.पू. में हुआ था। हेरोद के मरण के बाद यूसुफ लौटकर नाज़रेथ गाँव में बस गए। ईसा जब बारह वर्ष के हुए, तो यरुशलम में तीन दिन रुककर मन्दिर में उपदेशकों के बीच में बैठे, उन की सुनते और उन से प्रश्न करते हुए पाया। लूका 2:47 और जिन्होंने उन को सुना वे सब उनकी समझ और उनके उत्तरों से चकित थे। तब ईसा अपने माता पिता के साथ अपना गांव वापिस लौट गए। ईसा ने यूसुफ का पेशा सीख लिया और लगभग 30 साल की उम्र तक उसी गाँव में रहकर वे बढ़ई का काम करते रहे। बाइबिल (इंजील) में उनके 13 से 29 वर्षों के बीच का कोई ‍ज़िक्र नहीं मिलता। 30 वर्ष की उम्र में उन्होंने यूहन्ना (जॉन) से पानी में डुबकी (दीक्षा) ली। डुबकी के बाद ईसा पर पवित्र आत्मा आया। 40 दिन के उपवास के बाद ईसा लोगों को शिक्षा देने लगे।
बैबलियाई आत्मकथा
हेरोदेस राजा के दिनों में जब यहूदिया के बैतलहम में यीशु का जन्म हुआ, तो देखो, पूर्व से कई ज्योतिषी यरूशलेम में आकर पूछने लगे। कि यहूदियों का राजा जिस का जन्म हुआ है, कहां है? क्योंकि हम ने पूर्व में उसका तारा देखा है और उस को प्रणाम करने आए हैं। यह सुनकर हेरोदेस राजा और उसके साथ सारा यरूशलेम घबरा गया। और उस ने लोगों के सब महायाजकों और शास्त्रियों को इकट्ठे करके उन से पूछा, कि मसीह का जन्म कहाँ होना चाहिए? उन्होंने उस से कहा, यहूदिया के बैतलहम में; क्योंकि भविष्यद्वक्ता के द्वारा यों लिखा है। कि हे बैतलहम, जो यहूदा के देश में है, तू किसी रीति से यहूदा के अधिकारियों में सब से छोटा नहीं; क्योंकि तुझ में से एक अधिपति निकलेगा, जो मेरी प्रजा इस्राएल की रखवाली करेगा। तब हेरोदेस ने ज्योतिषियों को चुपके से बुलाकर उन से पूछा, कि तारा ठीक किस समय दिखाई दिया था। और उस ने यह कहकर उन्हें बैतलहम भेजा, कि जाकर उस बालक के विषय में ठीक ठीक मालूम करो और जब वह मिल जाए तो मुझे समाचार दो ताकि मैं भी आकर उस को प्रणाम करूं। वे राजा की बात सुनकर चले गए और देखो, जो तारा उन्होंने पूर्व में देखा था, वह उन के आगे आगे चला और जंहा बालक था, उस जगह के ऊपर पंहुचकर ठहर गया॥ उस तारे को देखकर वे अति आनन्दित हुए। और उस घर में पहुंचकर उस बालक को उस की माता मरियम के साथ देखा और मुंह के बल गिरकर उसे प्रणाम किया; और अपना अपना यैला खोलकर उसे सोना और लोहबान और गन्धरस की भेंट चढ़ाई। और स्वप्न में यह चितौनी पाकर कि हेरोदेस के पास फिर न जाना, वे दूसरे मार्ग से होकर अपने देश को चले गए॥ उन के चले जाने के बाद देखो, प्रभु के एक दूत ने स्वप्न में यूसुफ को दिखाई देकर कहा, उठ; उस बालक को और उस की माता को लेकर मिस्र देश को भाग जा; और जब तक मैं तुझ से न कहूं, तब तक वहीं रहना; क्योंकि हेरोदेस इस बालक को ढूंढ़ने पर है कि उसे मरवा डाले। वह रात ही को उठकर बालक और उस की माता को लेकर मिस्र को चल दिया। और हेरोदेस के मरने तक वहीं रहा; इसलिये कि वह वचन जो प्रभु ने भविष्यद्वक्ता के द्वारा कहा था कि मैं ने अपने पुत्र को मिस्र से बुलाया पूरा हो। जब हेरोदेस ने यह देखा, कि ज्योतिषियों ने मेरे साथ ठट्ठा किया है, तब वह क्रोध से भर गया; और लोगों को भेजकर ज्योतिषियों से ठीक ठीक पूछे हुए समय के अनुसार बैतलहम और उसके आस पास के सब लड़कों को जो दो वर्ष के, वा उस से छोटे थे, मरवा डाला। तब जो वचन यिर्मयाह भविष्यद्वक्ता के द्वारा कहा गया था, वह पूरा हुआ, कि रामाह में एक करूण-नाद सुनाई दिया, रोना और बड़ा विलाप, राहेल अपने बालकों के लिये रो रही थी और शान्त होना न चाहती थी, क्योंकि वे हैं नहीं॥ हेरोदेस के मरने के बाद देखो, प्रभु के दूत ने मिस्र में यूसुफ को स्वप्न में दिखाई देकर कहा। कि उठ, बालक और उस की माता को लेकर इस्राएल के देश में चला जा; क्योंकिं जो बालक के प्राण लेना चाहते थे, वे मर गए। वह उठा और बालक और उस की माता को साथ लेकर इस्राएल के देश में आया। परन्तु यह सुनकर कि अरिखलाउस अपने पिता हेरोदेस की जगह यहूदिया पर राज्य कर रहा है, वहां जाने से डरा; और स्वप्न में चितौनी पाकर गलील देश में चला गया। और नासरत नाम नगर में जा बसा; ताकि वह वचन पूरा हो, जो भविष्यद्वक्ताओं के द्वारा कहा गया था, कि वह नासरी कहलाएगा॥
और बालक बढ़ता और बलवन्त होता और बुद्धि से परिपूर्ण होता गया; और परमेश्वर का अनुग्रह उस पर था। उसके माता-पिता प्रति वर्ष फसह के पर्व में यरूशलेम को जाया करते थे। जब वह बारह वर्ष का हुआ, तो वे पर्व की रीति के अनुसार यरूशलेम को गए। और जब वे उन दिनों को पूरा करके लौटने लगे, तो वह लड़का यीशु यरूशलेम में रह गया; और यह उसके माता-पिता नहीं जानते थे। वे यह समझकर, कि वह और यात्रियों के साथ होगा, एक दिन का पड़ाव निकल गए: और उसे अपने कुटुम्बियों और जान-पहचानों में ढूंढ़ने लगे। पर जब नहीं मिला, तो ढूंढ़ते-ढूंढ़ते यरूशलेम को फिर लौट गए। और तीन दिन के बाद उन्होंने उसे मन्दिर में उपदेशकों के बीच में बैठे, उन की सुनते और उन से प्रश्न करते हुए पाया। और जितने उस की सुन रहे थे, वे सब उस की समझ और उसके उत्तरों से चकित थे। तब वे उसे देखकर चकित हुए और उस की माता ने उस से कहा; हे पुत्र, तू ने हम से क्यों ऐसा व्यवहार किया? देख, तेरा पिता और मैं कुढ़ते हुए तुझे ढूंढ़ते थे। उस ने उन से कहा; तुम मुझे क्यों ढूंढ़ते थे? क्या नहीं जानते थे, कि मुझे अपने पिता के भवन में होना अवश्य है? परन्तु जो बात उस ने उन से कही, उन्होंने उसे नहीं समझा। तब वह उन के साथ गया और नासरत में आया और उन के वश में रहा; और उस की माता ने ये सब बातें अपने मन में रखीं॥ और यीशु बुद्धि और डील-डौल में और परमेश्वर और मनुष्यों के अनुग्रह में बढ़ता गया॥
माँ मरियम
छठवें महीने में परमेश्वर की ओर से जिब्राईल स्वर्गदूत गलील के नासरत नगर में एक कुंवारी के पास भेजा गया। जिस की मंगनी यूसुफ नाम दाऊद के घराने के एक पुरूष से हुई थी: उस कुंवारी का नाम मरियम था। और स्वर्गदूत ने उसके पास भीतर आकर कहा; आनन्द और जय तेरी हो, जिस पर ईश्वर का अनुग्रह हुआ है, प्रभु तेरे साथ है। वह उस वचन से बहुत घबरा गई और सोचने लगी, कि यह किस प्रकार का अभिवादन है? स्वर्गदूत ने उस से कहा, हे मरियम; भयभीत न हो, क्योंकि परमेश्वर का अनुग्रह तुझ पर हुआ है। और देख, तू गर्भवती होगी और तेरे एक पुत्र उत्पन्न होगा; तू उसका नाम यीशु रखना। वह महान होगा; और परमप्रधान का पुत्र कहलाएगा; और प्रभु परमेश्वर उसके पिता दाऊद का सिंहासन उस को देगा। और वह याकूब के घराने पर सदा राज्य करेगा; और उसके राज्य का अन्त न होगा। मरियम ने स्वर्गदूत से कहा, यह क्योंकर होगा? मैं तो पुरूष को जानती ही नहीं। स्वर्गदूत ने उस को उत्तर दिया; कि पवित्र आत्मा तुझ पर उतरेगा और परमप्रधान की सामर्थ तुझ पर छाया करेगी इसलिये वह पवित्र जो उत्पन्न होनेवाला है, परमेश्वर का पुत्र कहलाएगा।
चमत्कार
यीशु ने और भी बहुत चिन्ह चेलों के साम्हने दिखाए, जो इस पुस्‍तक (बाईबल) में लिखे नहीं गए।  परन्तु ये इसलिये लिखे गए हैं, कि तुम विश्वास करो, कि यीशु ही परमेश्वर का पुत्र मसीह है: और विश्वास कर के उसके नाम से जीवन पाओ।( यूहन्ना 20:30,31)। यह बहुत अच्‍छे इंसान थे जिसके सिर पर हाथ वह धन्य हो जाता था येशु ने अपने जीवन में अनगिनत चमत्कार किये जो पृथ्वी पर  किसी और के लिए नामुमकिन थे
धर्म-प्रचार
तीस साल की उम्र में ईसा ने इस्राइल की जनता को यहूदी धर्म का एक नया रूप प्रचारित करना शुरु कर दिया। उस समय तीस साल से कम उम्र वाले को सभागृह मे शास्त्र पढ़ने के लिए और उपदेश देने के लिए नही दिया करते थे। उन्होंने कहा कि ईश्वर (जो केवल एक ही है) साक्षात प्रेमरूप है और उस वक़्त के वर्त्तमान यहूदी धर्म की पशुबलि और कर्मकाण्ड नहीं चाहता। यहूदी ईश्वर की परमप्रिय नस्ल नहीं है, ईश्वर सभी मुल्कों को प्यार करता है। इंसान को क्रोध में बदला नहीं लेना चाहिए और क्षमा करना सीखना चाहिए। उन्होंने स्पष्ट रूप से कहा कि वे ही ईश्वर के पुत्र हैं, वे ही मसीह हैं और स्वर्ग और मुक्ति का मार्ग हैं। यहूदी धर्म में क़यामत के दिन का कोई ख़ास ज़िक्र या महत्त्व नहीं था, पर ईसा ने क़यामत के दिन पर ख़ास ज़ोर दिया - क्योंकि उसी वक़्त स्वर्ग या नर्क इंसानी आत्मा को मिलेगा। ईसा ने कई चमत्कार भी किए।
विरोध, मृत्यु और पुनरुत्थान
यहूदियों के कट्टरपन्थी रब्बियों (धर्मगुरुओं) ने ईसा का भारी विरोध किया। उन्हें ईसा में मसीहा जैसा कुछ ख़ास नहीं लगा। उन्हें अपने कर्मकाण्डों से प्रेम था। ख़ुद को ईश्वरपुत्र बताना उनके लिये भारी पाप था। इसलिये उन्होंने उस वक़्त के रोमन गवर्नर पिलातुस को इसकी शिकायत कर दी। रोमनों को हमेशा यहूदी क्रान्ति का डर रहता था। इसलिये कट्टरपन्थियों को प्रसन्न करने के लिए पिलातुस ने ईसा को क्रूस (सलीब) पर मौत की दर्दनाक सज़ा सुनाई।
बाइबल के मुताबिक़, रोमी सैनिकों ने ईसा को कोड़ों से मारा। उन्हें शाही कपड़े पहनाए, उनके सर पर कांटों का ताज सजाया और उनपर थूका और ऐसे उन्हें तौहीन में "यहूदियों का बादशाह" बनाया। पीठ पर अपना ही क्रूस उठवाके, रोमियों ने उन्हें गल्गता तक लिया, जहां पर उन्हें क्रूस पर लटकाना था। गल्गता पहुंचने पर, उन्हें मदिरा और पित्त का मिश्रण पेश किया गया था। उस युग में यह मिश्रण मृत्युदंड की अत्यंत दर्द को कम करने के लिए दिया जाता था। ईसा ने इसे इंकार किया। बाइबल के मुताबिक़, ईसा दो चोर के बीच क्रूस पर लटकाया गया था।
ईसाइयों का मानना है कि क्रूस पर मरते समय ईसा मसीह ने सभी इंसानों के पाप स्वयं पर ले लिए थे और इसलिए जो भी ईसा में विश्वास करेगा, उसे ही स्वर्ग मिलेगा। मृत्यु के तीन दिन बाद ईसा वापिस जी उठे और 40 दिन बाद सीधे स्वर्ग चले गए। ईसा के 12 शिष्यों ने उनके नये धर्म को सभी जगह फैलाया। यही धर्म ईसाई धर्म कहलाया।